ಮತ್ತೆ ಒಂದಾದ ಕಾರ್ತಿಕ್ ಆರ್ಯನ್, ಕಿಯಾರಾ

ಸಿನಿಮಾದಲ್ಲಿ ಸೂಪರ್ ಜೋಡಿಯಾಗಿ ಮಿಂಚಿ ಸಾಲು ಸಾಲು ಸಿನಿಮಾಗಳ ಮೂಲಕ ಮನರಂಜನೆ ನೀಡಿದವರು ಅನೇಕರಿದ್ದಾರೆ. ಆ ಸಾಲಿಗೆ ಕಾರ್ತಿಕ್ ಆರ್ಯನ್ (Karthik Aryan), ಕಿಯಾರಾ ಅಡ್ವಾಣಿ ಕೂಡ ಸೇರ್ಪಡೆಯಾಗುತ್ತಾರೆ. ಸತ್ಯಪ್ರೇಮ್ ಕೀ ಕಥಾ, ಭೂಲ್ ಭುಲೈಯಾ 2 ಸಿನಿಮಾದಲ್ಲಿ ಕಾರ್ತಿಕ್, ಕಿಯಾರಾ (Kiara Advani) ಮೋಡಿ ಮಾಡಿದ್ದರು. ಇದೀಗ 3ನೇ ಬಾರಿ ಹೊಸ ಚಿತ್ರಕ್ಕಾಗಿ ಕೈಜೋಡಿಸುತ್ತಿದ್ದಾರೆ.

ಕಳೆದ ವರ್ಷ ಕಿಯಾರಾ ಮದುವೆಯಾದ್ಮೇಲೆ ತೆರೆಕಂಡ ‘ಸತ್ಯಪ್ರೇಮ್ ಕೀ ಕಥಾ’ ಸೂಪರ್ ಡೂಪರ್ ಹಿಟ್ ಆಗಿತ್ತು. ಕಾರ್ತಿಕ್ ಆರ್ಯನ್‌ಗೆ ನಾಯಕಿಯಾಗಿ ಕಿಯಾರಾ ನಟಿಸಿದ್ದರು. ಇದೀಗ ಮತ್ತೆ ಈ ಚಿತ್ರದ ಪಾರ್ಟ್ 2ಗೆ ಸಿದ್ಧತೆ ಮಾಡಲಾಗುತ್ತಿದೆ. ಸದ್ಯದಲ್ಲೇ ಸಿನಿಮಾಗೆ ಚಾಲನೆ ನೀಡಲಿದ್ದಾರೆ. ಇದನ್ನೂ ಓದಿ:ಲೋಕಸಭಾ ಚುನಾವಣೆ: ನಟಿ ರಾಧಿಕಾಗೆ ಟಿಕೆಟ್ ನೀಡಿದ ಬಿಜೆಪಿ

‘ಸತ್ಯಪ್ರೇಮ್ ಕೀ ಕಥಾ 2’ ಸಿನಿಮಾದಲ್ಲಿ ಹೊಸ ಬಗೆಯ ಕಥೆಯನ್ನು ತೋರಿಸಲು ಚಿತ್ರತಂಡ ಪ್ಲ್ಯಾನ್ ಮಾಡಿದೆ. ಮೊದಲ ಭಾಗಕ್ಕೆ ನಿರ್ಮಾಣ ಮಾಡಿದವರೇ ಪಾರ್ಟ್ 2ಗೂ ಬಂಡವಾಳ ಹೂಡುತ್ತಿದ್ದಾರೆ.

ಕಾರ್ತಿಕ್, ಕಿಯಾರಾ ನಟಿಸಿದ ಸತ್ಯಪ್ರೇಮ್ ಕೀ ಕಥಾ ಚಿತ್ರದ ಮುಂದುವರೆದ ಭಾಗನಾ? ಅಥವಾ ಈ ಜೋಡಿ ಇಟ್ಟುಕೊಂಡು ಹೊಸ ಕಥೆಯನ್ನು ತೋರಿಸಲು ಚಿತ್ರತಂಡ ಯೋಚಿಸಿದ್ಯಾ? ಎಂಬುದರ ಬಗ್ಗೆ ಖಾತ್ರಿಯಾಗಿಲ್ಲ. ಸದ್ಯ ಕಾರ್ತಿಕ್, ಕಿಯಾರಾ ನಟಿಸುತ್ತಿರುವ ಬಗ್ಗೆ ಅಷ್ಟೇ ರಿವೀಲ್ ಆಗಿದೆ.

ಕಾರ್ತಿಕ್, ಕಿಯಾರಾ ಜೋಡಿಯ ಹೊಸ ಕಥೆ ನೋಡುಗರಿಗೆ ಈ ಬಾರಿಯೂ ಮನಮುಟ್ಟುತ್ತಾ? ಪ್ರೇಕ್ಷಕ ಪ್ರಭುಗಳು ಏನು ಹೇಳ್ತಾರೆ ಕಾಯಬೇಕಿದೆ.